C 183/1

ET

Nõukogu ja nõukogus kokku tulnud liikmesriikide valitsuste esindajate resolutsioon, 20. mai 2014, noorte sotsiaalset kaasamist hõlmava struktureeritud dialoogi protsessi ülevaate kohta

2014/C 183/01

EUROOPA LIIDU NÕUKOGU JA LIIKMESRIIKIDE VALITSUSTE ESINDAJAD,

I. TULETADES MEELDE, ET

nõukogu resolutsioonis Euroopa noortevaldkonnas tehtava koostöö uuendatud raamistiku (2010–2018) kohta (1) peetakse kõiki noori ressursiks ühiskonnale ja rõhutatakse, kui tähtis on kaitsta noorte õigust osaleda neid mõjutava poliitika väljatöötamisel jätkuva struktureeritud dialoogi kaudu noorte ja noorteorganisatsioonidega;

nõukogu ja nõukogus kokku tulnud liikmesriikide valitsuste esindajate 27. novembri 2012. aasta resolutsioonis (2) noortega Euroopa demokraatlikus elus noorte osalemise alal peetud struktureeritud dialoogi ülevaate kohta märgitakse, et Euroopa noortevaldkonnas tehtava koostöö üldine temaatiline prioriteet kolmanda 18-kuulise töötsükli (1. jaanuar 2013 – 30. juuni 2014) jooksul on sotsiaalne kaasamine;

II. TUNNISTAVAD, ET

struktureeritud dialoog on osalemisprotsess ja kolmanda 18-kuulise töötsükli tulemus tugineb Iirimaa, Leedu ja Kreeka eesistumise ajal toimunud riiklike konsultatsioonide käigus saavutatud tulemustele ning 2013. aasta märtsis Dublinis, 2013. aasta septembris Vilniuses ja 2014. aasta märtsis Thessaloníkis toimunud ELi noortekonverentside tulemustele;

Dublinis toimunud ELi noortekonverentsi ühistes järeldustes keskenduti järgmistele prioriteetidele: tööhõive, osalemine, heaolu, toetusvahendid (sotsiaal- ja noorteasutused), noorteorganisatsioonid ja noortetöö kvaliteet; need prioriteedid edastati noorteministritele 2013. aasta mais toimunud hariduse, noorte, kultuuri ja spordi nõukogu istungil (3) ;

Vilniuses toimunud ELi noortekonverentsi ühistes järeldustes keskenduti järgmistele prioriteetidele: haridus, suunamine, üleminek hariduse omandamiselt tööhõivele, tööturu tingimused, iseseisvus, noorteorganisatsioonide roll ja valdkondadevaheline koostöö; need prioriteedid edastati noorteministritele 2013. aasta novembris toimunud hariduse, noorte, kultuuri ja spordi nõukogu istungil (4) ;

programmi Erasmus+ raames on struktureeritud dialoogi toetuseks eraldatud rohkem rahastamisvahendeid, muu hulgas iga-aastased otsetoetused riiklikele töörühmadele;

III. LEPIVAD STRUKTUREERITUD DIALOOGI PROTSESSI ARENDAMISEKS JA TÄIUSTAMISEKS KOKKU JÄRGMISTES PÕHIMÕTETES:

struktureeritud dialoog ja sellega seotud konsultatsioonid peaksid keskenduma nõukogu seatud üldisele temaatilisele prioriteedile, mida noored ja poliitikakujundajad on ühiselt arutanud, et tagada sidus ja kestev protsess dialoogi kõigis tsüklites;

Iga tsükli esimeses etapis tuleks sidusrühmades töötada välja ühine seisukoht ja alt ülespoole suunatud lähenemisviis nõukogu seatud üldisele temaatilisele prioriteedile ning see peaks olema suunavaks raamistikuks järgmistes etappides toimuvale dialoogile.

tuleks luua struktureeritud dialoogi tsükli lihtsustatud ja selge struktuur, et tagada üldise teema järjepidev käsitlemine ja võimaldada noortega peetavatel konsultatsioonidel paremini aega planeerida.

selleks, et suurendada struktureeritud dialoogi mõjuala, peaksid riiklikud töörühmad noortevaldkonnas tegutsevate uurijate ja noorsootöötajate abiga ning vajadusel kohalike ja piirkondlike ametiasutustega konsulteerides püüdma tagada noorte, sealhulgas nende, kes varem ei ole struktureeritud dialoogist osa võtnud, aktiivset kaasamist. Vajaduse korral võiks paluda, et noorsooteabe ja noorsootöö võrgustikud toetaksid riiklikke töörühmi nende jõupingutustes jõuda suurema arvu noorteni;

ELi eesistujariigi noortekonverentside tulemuste kvaliteedi parandamiseks tuleks hinnata ja muuta noortekonverentside töömeetodeid ja otsustusprotsessi. Euroopa Komisjon ja liikmesriigid, võttes nõuetekohaselt arvesse riikide pädevusi, võiksid kaaluda tagasiside mehhanismi noortele struktureeritud dialoogi protsessist pärit soovituste teostatavuse kohta. Soovitusi võiks vajaduse korral arvesse võtta, et teavitada poliitikakujundamist ja saavutada noorte jaoks paremad tulemused;

IV. LEPIVAD SAMUTI KOKKU, ET

noorte ja noorteorganisatsioonidega peetava struktureeritud dialoogi üldine temaatiline prioriteet järgmise töötsükli (1. juuli 2014 – 31. detsember 2015) jooksul on noorte võimaluste parandamine, nagu on kirjas II lisas;

(1) ELT C 311, 19.12.2009, lk 1.

(2) ELT C 380, 11.12.2012, lk 1.

(3) Dok 7808/13.

(4) Dok 14177/13.

(5) Dok 7862/1/14 REV 1.

(6) ELT C 394, 20.12.2012, lk 15.

valdkonnaülese koostöö tugevdamine kohalikul, piirkondlikul, riiklikul ja Euroopa tasandil ning nimetatud tasandite vahel, et vastata noorte vajadustele ja tagada sidus sotsiaalse kaasamise poliitika.

noorte võrdse juurdepääsu soodustamine õigustele ja võimalustele, et võimaldada neil täiel määral osaleda ühiskonnaelus;

koostöö edendamine haridusasutuste, noorteorganisatsioonide ja teiste asjaomaste sidusrühmade vahel, et tugevdada seoseid informaalse ja mitteformaalse õppimise ja ametliku hariduse vahel, et tugevdada noorte eluks vajalikke põhioskusi ja soodustada nende aktiivset osalemist ühiskonnaelus;

II LISA

Euroopa noortevaldkonnas tehtava koostöö prioriteedid ajavahemikuks 1. juuli 2014–31. detsember 2015

Üldine prioriteet – noorte võimaluste parandamine

Noortevaldkonnas toimub eesistujariigi koostöö avalik-õiguslike asutuste ja noorte vahelise struktureeritud dialoogi kontekstis. Euroopa noortevaldkonnas tehtava koostöö üldiseks temaatiliseks prioriteediks ajavahemikul 1. juulist 2014 kuni 31. detsembrini 2015 on noorte võimaluste parandamine. See teema on ühiseks jooneks, mis tagab jätkuvuse ja järjepidevuse kolme eesistujariigi töös. Võimaluste parandamise teema käsitleb noorte juurdepääsu poliitikas osalemise õigustele ja selle osaluse olulisust.